ભવિષ્યમાં આ જગ્યાનો ગેરકાયદે નાણાં લેવાના આશયથી કેટલાક લોકોએ આ બજાર ચાલુ કરાવ્યું હોય તેમ લાગે છે.’ આ અંગે ગઇ કાલે ગાંધીનગર રૂબરૂ જઇને મુખ્યપ્રધાન વિજય રૂપાણીના કાર્યાલયમાં આવેદનપત્ર પણ સુપરત કરાયું છે. સ્થાનિક ધારાસભ્ય જગરૂપસિંહ રાજપૂતને પણ ઉગ્ર રજૂઆત કરાઇ હોવાનું ભારતીય બૌદ્ધ સંઘ સાથે સંકળાયેલા અગ્રણીઓ કહે છે. દરમ્યાન આ અંગે ઉત્તર ઝોનના એસ્ટેટ ઓફિસર રમેશ દેસાઇને પૂછતાં તેઓ કહે છે, ‘તંત્ર સમક્ષ લારીઓના દબાણ અંગે હજુ સુધી કોઇ રજૂઆત આવી નથી. તેમ છતાં તપાસ કરીને યોગ્ય કાર્યવાહી કરાશે.’